Lietuvos Respublikos Ministrui Pirmininkui

Gerb. Algirdui Butkevičiui.

Kopija: Lietuvos profesinės sąjungos “Solidarumas’

pirmininkei Kristinai Krupavičienei

VALDYBOS POSĖDIS

2016-08-02 Vilnius

NUTARIMAS Nr. 10-06

​ Lietuvos moterų profesinės sąjungos „Solidarumas“ valdyba svarstydamos Lietuvos ekonominę–socialinę padėtį mato daug neteisingai sprendžiamų problemų.

**Dėl padidėjusio MMA ir socialinių problemų**

Nuo liepos 1 dienos padidėjus MMA daug žmonių netenka įvairaus pobūdžio paramos, susijusios su būstu arba mokinio krepšeliu, skiriamu prieš naujus mokslo metus. Dabartinės valstybės remiamos pajamos 102 Eur, reiškia absoliutų badą ir skurdą.

Vyriausybė didindama MMA turėjo kompleksiškai svarstyti neapmokestinamų pajamų (NPD) ir valstybės remiamų pajamų didinimo klausimą. Dabartinė susiklosčiusi situacija parodo ne ką kitą, o chaotišką šalies valdymo pavyzdį, kuris sukelia daug bėdų.

Socialinių išmokų dydžiai – graudžiai juokingi, vidutinis socialinės pašalpos dydis per mėnesį vienam socialinės pašalpos gavėjui 2015 m. Lietuvoje siekė 58,2 euro, o 2016 m. pirmą ketvirtį – 57,2. Vidutiniškai per vieną 2016 metų pirmojo ketvirčio mėnesį socialinę pašalpą gavo 103,4 tūkst. asmenų – 3,6 proc. visų Lietuvos gyventojų. Vidutiniškai per vieną 2016 metų pirmojo ketvirčio mėnesį socialinę pašalpą gavo 103,4 tūkst. asmenų –3,6 proc. visų Lietuvos gyventojų. Socialinė pašalpa priklauso tais atvejais, kai vidutinės pajamos vienam šeimos nariui per mėnesį yra mažesnės už valstybės remiamas pajamas, kurio dydis – 102 Eur. vienam asmeniui. Nemokamas maitinimas ir vienkartinė 57 Eur. parama pasirengti mokyklai skiriama, jeigu vidutinės pajamos vienam šeimos nariui per mėnesį yra mažesnės kaip 1,5 valstybės remiamų pajamų – 153 Eur.

Kaip žinoma, 2015 m. liko net 126 mln. Eur. nepanaudota paramai skirtų lėšų skurstančioms šeimoms paremti.

Lietuvos moterų profesinės sąjungos „Solidarumas“ valdyba kreipiasi į Jus su prašymu ryšium su padidėjusiu MMA nuo liepos 1 dienos, padidinti valstybės remiamas pajamas iki 120 Eurų, neapmokestinama pajamų dydį iki minimalios algos.

Pagarbiai,

Alma Kriščiūnienė

Lietuvos moterų profesinės sąjungos "Solidarumas" pirmininkė